સેવણી ગામના ગૌચર ફળિયાના રહીશોએ એવી રજૂઆત કરી હતી કે, તેઓના ફળિયામાં વર્ષો જૂના સરકારી આવાસો છે, જેમાં આવાસો જર્જરિત થતા જાય છે અને પરિવાર મોટા થતાં ઘણા પરિવારોને રહેવાની તકલીફ ભોગવવી પડતી હોય, જેથી કરીને સરકારની સહાય મેળવવા હક્કદાર હોય, તો તાત્કાલિક અસરથી નવા આવાસ મંજૂરી માટે સરવે કરવામાં આવે અને જે આવાસોને રિપેરિંગ કરવા યોગ્ય જણાઈ તો એ તાકીદે રિપેર કરવા સહિત અમારા ફળિયામાં જે રોડ છે એ પણ નવનિર્માણ માંગે એમ છે જેથી કરીને આ રોડનું સી. સી. રોડ યા પેવરબ્લોક નાંખવા બાબતે ગ્રાંટ ફાળવવા તેમજ જરૃરી ગટરલાઈનનો પણ સરવે કરીને ગટરલાઈનમાં જરૃરી સુધારા કરવામાં આવે અને છેલ્લા ઘણા વખતથી ઘરે ઘરે શૌચાલયોની વાતો અને જાહેરાતો સરકાર તરફથી કરવામાં આવતી હોય, સરકારી યોજનામાં અમારા ફળિયામાં તેમજ અમારા ગામમાં પણ શૌચાલયો બનાવેલા હોય જે યોગ્ય રીતે ઉપયોગમાં લેવાય એવું અમને જણાતંુ નથી અને નાછૂટકે અમારે અને અમારા પરિવારના બાળકો, મહિલાઓએ શૌચક્રિયા માટે બહાર જવું પડે છે, જે આજના સમયમાં અત્યંત દુઃખદ બાબત કહેવાય જેથી કરીને શૌચાલય અમારા ફળિયા સહિત જ્યાં જ્યાં સરકારની ગ્રાંટમાંથી બનાવેલા છે એનો સરવે કરવામાં આવે.